Aigars Birzulis
Aigars Birzulis (dzimis 1964. gada 9. maijā Kuldīgā) ir volejbola treneris. Pašlaik trenē pludmales volejbolistu Mārtiņa Pļaviņa un Jāņa Pēdas duetu un ir Murjāņu sporta ģimnāzijas volejbola treneris. Jaunieša vecumā spēlējis volejbolu, izcīnījis medaļu PSRS junioru čempionātā. Kopš 1980. gadu vidus sācis strādāt par volejbola treneri. Bijis vairāku klubu treneris, tai skaitā Inčukalns/LU, ar ko 2005. gadā tika izcīnīts Latvijas čempionu tituls. Pirms 2008. gada Pekinas Vasaras Olimpiskajām spēlēm viņš trīs mēnešus strādājis ar Mārtiņa Pļaviņa un Aleksandra Samoilova duetu. Pēc Pekinas Olimpiskajām spēlēm kļuva par Mārtiņa Pļaviņa un Jāņa Šmēdiņa dueta galveno treneri. 2010. gada Eiropas čempionātā duets izcīnīja bronzu, 2011. gada Pasaules čempionātā tika izcīnīta 4. vieta, savukārt 2012. gada vasaras olimpiskajās spēlēs duets izcīnīja bronzas medaļu. Par sasniegumiem sportā ticis piešķirts V šķiras Triju Zvaigžņu ordenis.